1993L0094 — SL — 26.05.1999 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

DIREKTIVA SVETA 93/94/EGS

z dne 29. oktobra 1993

o prostoru za pritrditev zadnje registrske tablice pri dvo- oziroma trikolesnih motornih vozilih







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, zlasti člena 100a Pogodbe, ob upoštevanju Direktive Sveta 92/61/EGS z dne 30. junija 1992 o homologaciji dvo- ali trikolesnih motornih vozil ( 1 ), ob upoštevanju predloga Komisije ( 2 ), v sodelovanju z Evropskim parlamentom ( 3 ), ob upoštevanju mnenja Ekonomsko-socialnega odbora ( 4 ), ker notranji trg zajema področje brez notranjih meja, na katerem je zagotovljen prosti pretok blaga, oseb, storitev in kapitala; ker je treba sprejeti ukrepe, ki so potrebni za njegovo delovanje; ker morajo v vsaki državi članici imeti dvo- ali trikolesna motorna vozila glede prostora za pritrditev zadnje registrske tablice nekatere tehnične značilnosti, določene v obveznih predpisih, ki se med državami članicami razlikujejo; ker različnost teh predpisov ovira trgovanje znotraj Skupnosti; ker se te ovire pri delovanju notranjega trga lahko odpravijo, če vse države članice sprejmejo enake zahteve namesto svojih nacionalnih predpisov; ker je treba pripraviti usklajene zahteve za prostor za pritrditev zadnje registrske tablice pri dvo- ali trikolesnih motornih vozilih, da bi lahko izvajali postopke homologacije vozila in homologacije sestavnega dela, kakor je določeno v Direktivi 92/61/EGS, za vsak tip takšnih vozil; ker namen te direktive ni usklajevanje mer registrskih tablic, ki se uporabljajo v različnih državah članicah; ker morajo zato države članice zagotoviti, da štrleče registrske tablice niso nevarne za uporabnike, ne da bi bilo zaradi tega treba spremeniti konstrukcijo vozil; ker so zaradi obsega in vpliva predlaganega delovanja na zadevnem področju ukrepi Skupnosti, ki jih zajema ta direktiva, ne le potrebni, temveč bistveni za doseganje zastavljenega cilja, to je vzpostavitev homologacije vozil Skupnosti; ker države članice same ne morejo doseči tega cilja, SPREJEL NASLEDNJO DIREKTIVO:







Člen 1

Ta direktiva in njena priloga se uporabljata za prostor za pritrditev zadnje registrske tablice na vseh tipih vozil, kakor so opredeljeni v členu 1 Direktive 92/61/EGS.

Člen 2

Postopek za podelitev homologacije sestavnega dela glede prostora za pritrditev zadnje registrske tablice na dvo- ali trikolesnih motornih vozilih, kot tudi pogoji za prosti pretok teh vozil, so določeni v poglavjih II in III Direktive 92/61/EGS.

Člen 3

Vse spremembe, potrebne zaradi prilagajanja zahtev iz prilog tehničnemu napredku, se sprejmejo skladno s postopkom, ki je določen v členu 13 Direktive 70/156/EGS ( 5 ).

Člen 4

1. Države članice sprejmejo in objavijo predpise, potrebne za uskladitev s to direktivo, do 1. maja 1995. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Po datumu, navedenem v prvem pododstavku, države članice ne smejo zaradi razlogov, ki so povezani s prostorom za pritrditev zadnje registrske tablice, prepovedati začetka uporabe vozil, ki so skladna s to direktivo.

Države članice uporabljajo predpise iz prvega pododstavka od 1. novembra 1995.

2. Države članice predložijo Komisiji besedila predpisov nacionalne zakonodaje, sprejetih na področju, ki ga ureja ta direktiva.

Člen 5

Ta direktiva je naslovljena na države članice.









PRILOGA

1. MERE

Mere prostora za pritrditev zadnje registrske tablice pri dvo- oziroma trikolesnih motornih vozilih ( 6 ) so:

▼M1

1.1. Mopedi in lahki kvadricikli brez nadgradnje:

▼B

1.1.1 širina: 100 mm;

1.1.2 višina: 175 mm; ali

1.1.3 širina: 145 mm;

1.1.4 višina: 125 mm.

▼M1

1.2. Motocikli, tricikli z največjo močjo do 15 kW in kvadricikli, razen lahkih kvadriciklov, brez nadgradnje:

▼B

1.2.1 širina: 280 mm;

1.2.2 višina: 210 mm.

▼M1

1.3. Tricikli z največjo močjo večjo od 15 kW, lahki kvadricikli z nadgradnjo ter kvadricikli, razen lahkih kvadriciklov z nadgradnjo:

▼B

1.3.1 Veljajo določbe za osebne avtomobile skladno z Direktivo 70/222/EGS.

2. NAMESTITEV REGISTRSKE TABLICE - SPLOŠNO

2.1 Zadnja registrska tablica mora biti nameščena na zadnji strani vozila, tako: 2.1.1 da je registrska tablica med vzdolžnima navpičnima ravninama, ki potekata skozi zunanje skrajne točke vozila.

3. NAKLON

3.1 Zadnja registrska tablica: 3.1.1 mora biti navpična na srednjo vzdolžno ravnino vozila; ▼M1 3.1.2 je lahko nagnjena največ 30° proti navpičnici pri neobremenjenem vozilu, če je tablica obrnjena navzgor; 3.1.3 je lahko nagnjena največ 15° proti navpičnici pri neobremenjenem vozilu, če je tablica obrnjena navzdol; ▼B

4. NAJVEČJA VIŠINA

▼M1

4.1 Pri neobremenjenem vozilu zgornji rob mesta za pritrditev registrske tablice ne sme biti od tal oddaljen več kot 1,5 m.

▼B

5. NAJMANJŠA VIŠINA

▼M1

5.1 Pri neobremenjenem vozilu spodnji rob mesta za pritrditev registrske tablice ne sme biti nižje kot 0,20 m, oziroma če je polmer kolesa manjši od 0,20 m, spodnji del mesta za pritrditev tablice ne sme biti pod nivojem osi kolesa.

▼B

6. GEOMETRIJSKA VIDNOST

6.1 Prostor za pritrditev registrske tablice mora biti viden v prostoru, ki ga omejujeta dva prostorska kota: eden od teh prostorskih kotov, vodoravni prostorski kot, je omejen z dvema ravninama, ki potekata skozi zgornji in spodnji rob mesta za pritrditev registrske tablice, katerih kota glede na horizontalo sta prikazana na sliki 1; drugi prostorski kot, navpični prostorski kot, je omejen z dvema ravninama, ki potekata skozi levi in desni rob mesta za pritrditev registrske tablice, katerih kota proti vzdolžni srednjici vozila sta prikazana na sliki 2. ▼M1 Slika 1 Kot geometrijske vidnosti (vodoravni prostorski kot) ▼B Slika 2 Kot geometrijske vidnosti (navpični prostorski kot)

▼M1









Dodatek 1

Opisni list o mestu za pritrditev zadnje registrske tablice za določen tip dvo- oziroma trikolesnih motornih vozil

(Priložen mora biti vlogi za homologacijo sestavnega dela, če je ta predložena ločeno od vloge za homologacijo vozila)

Zaporedna št. (ki jo določi vlagatelj):

Vloga za podelitev homologacije sestavnega dela glede na mesto za pritrditev zadnje registrske tablice na določenem tipu dvo- oziroma trikolesnega motornega vozila mora vsebovati podatke, ki so določeni v naslednjih točkah Dela A Priloge II k Direktivi Sveta 92/61/EGS:

— 0.1,

— 0.2,

— 0.4 do 0.6,

— 2.2,

— 2.2.1,

— 9.6,

— 9.6.1.

▼B









Dodatek 2